**ELŐTERJESZTÉS**

**Szombathely Megyei Jogú Város Közgyűlésének 2020. júniusi ülésére**

**Javaslat önkormányzati tulajdonú gazdasági társaságokkal kapcsolatos döntések meghozatalára**

I. Javaslat a Szombathelyi Médiaközpont Nonprofit Kft. ügyvezetői állására vonatkozó pályázati felhívás elfogadására

Tájékoztatom a Tisztelt Közgyűlést, hogy az 58/2020. (II.27.) Kgy. számú határozatában a Szombathelyi Médiaközpont Nonprofit Kft. ügyvezetőjének 2020. február 28. napjától 2020. május 31. napjáig Török Tibort választotta meg, akinek a megbízása a 77/2020. (V.28.) PM. számú határozat alapján 2020. szeptember 30. napjáig került meghosszabbításra.

Javaslom, hogy a társaság ügyvezetői feladatainak ellátására pályázati felhívás kerüljön kiírásra az előterjesztés 1. sz. mellékletében foglalt tartalommal, határozatlan időtartamra.

II. Javaslat a Weöres Sándor Színház Nonprofit Kft. ügyvezetői állására vonatkozó pályázati felhívás elfogadására

Tájékoztatom a Tisztelt Közgyűlést, hogy Jordán Tamás Weöres Sándor Színház Nonprofit Kft-ben betöltött ügyvezetői megbízatása 2021. január 31. napján lejár, tekintettel arra, hogy a 199/2017. (VI.15.) Kgy. számú határozat szerint 2018. október 1. napjától. 2021. január 31. napjáig került megválasztásra.

Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 15. § (3) bekezdése értelmében az előadó-művészeti szervezet központi költségvetési támogatást akkor kaphat, ha az előadó-művészeti szervezetek működésével összefüggő közigazgatási hatósági és szolgáltatási feladatokat ellátó szerv által nyilvántartásba vétele megtörtént. A nyilvántartásba vétel illetve a törvényben meghatározott kategóriákba sorolás feltétele többek között az, hogy a munkáltató vezetőjét az adott szervezetre vonatkozóan a törvényben foglalt szabályoknak megfelelően bízzák meg.

A színház központi költségvetési támogatásra kizárólag akkor jogosult, ha a vezető a törvény 39-41. §-ai szerinti pályázati eljárás alapján kerül kiválasztásra.

A törvény előírásai szerint a szakmai munka folytonossága érdekében a vezetői megbízásra vonatkozó pályázatot a munkáltatói jogkör gyakorlója legalább hat hónappal a határozott idejű jogviszony megszűnése előtt hirdeti meg. A pályázat meghirdetésének napja a kultúráért felelős miniszter által vezetett minisztérium honlapján történő közzététel napja, amely várhatóan 2020. júliusának második felére esik. A pályázat benyújtásának határideje a közzétételtől számított harminc munkanap, legkésőbb 2020. szeptember 15. napja.

A pályázati felhívásnak tartalmaznia kell a vezetői munkakör betöltésének feltételeit, a javadalmazást, a munkaviszony kezdő és befejező időpontját, a munkába lépés napját, az előadó-művészeti szervezet éves költségvetésének tervezett fő előirányzatait, valamint a fenntartó által meghatározott, így különösen az előadó-művészeti szervezet művészi arculatával, művészeti vezetésének módjával, teljesítménymutatóival és a foglalkoztatással kapcsolatos elemeket. A pályázati kiíráshoz kapcsolódóan pályázati dokumentáció és személyes konzultáció lehetőségének biztosításával megfelelő tájékoztatást kell nyújtani a pályázó számára a szervezetről, beleértve annak aktuális gazdasági helyzetét is.

A vezető munkakörének ellátásával szakirányú felsőfokú végzettséggel és legalább ötéves, szakmai gyakorlattal vagy legalább hároméves előadó-művészeti szervezetben szerzett vezetői gyakorlattal rendelkező személy bízható meg.

A szakirányú felsőfokú végzettség és szakképzettség megszerzésének követelménye alól a Kossuth-díjban, a Magyar Köztársaság Kiváló Művésze és a Magyar Köztársaság Érdemes Művésze, valamint a Magyarország Kiváló Művésze és Magyarország Érdemes Művésze díjban részesített, illetve a művészet tudományterületen színházművészet, zeneművészet, tánc- és mozdulatművészet tudományágban tudományos (PhD vagy DLA) fokozatot szerzett személy mentesül.

A pályázatokat szakmai bizottság véleményezi, amelynek ülését a benyújtási határidőt követő harminc napon belül szükséges megtartani. A szakmai bizottság tagjai között van az előadó-művészeti bizottság négy, a miniszter egy, a munkavállalók és az előadó-művészeti szervezetnél munkavégzésre irányuló jogviszonyban foglalkoztatottak által egyszerű többséggel választott egy, a reprezentatív szakszervezet egy, továbbá az előadó-művészeti szervezet fenntartójának két képviselője is.

A munkakör betöltéséről a Közgyűlés a szakmai bizottság ülését követő harminc napon belül dönt.

A Weöres Sándor Színház, valamint az emberi erőforrások minisztere között a színház közös működtetésére vonatkozó megállapodás értelmében az Önkormányzat, mint fenntartó arra vállalt kötelezettséget, hogy a pályázati eljárás során a szakmai bizottság által javasolt személyt támogatja, kivéve, ha a miniszter és a polgármester egyetértésben más személyre tesz javaslatot.

Kérem a Tisztelt Közgyűlést, hogy a két képviselő kijelöléséről, valamint a 2. sz. melléklet szerinti pályázati felhívás jóváhagyásáról, amely alapján az új ügyvezető 5 évre kerül kinevezésre, dönteni szíveskedjen.

III. Javaslat a Szombathelyi Médiaközpont Nonprofit kft. 2020. évi üzleti tervének elfogadására

A Szombathelyi Médiaközpont Nonprofit Kft. 2020. évi működésére is negatív hatást gyakorol a koronavírus-járvány miatt kihirdetett veszélyhelyzet: a reklám bevételek, az árbevétel nagymértékű csökkenése figyelhető meg, továbbá olyan szakmai rendezvényeket kellett elhalasztani, illetve törölni, amelyeknek a Kft. lett volna a házigazdája.

A Kft. az üzleti tervében külön kifejtette a 85/2019. (III.13.) Kgy. sz. határozat 3. pontja értelmében újraindított városi hetilap költségvetését, amely eredetileg 22.700 eFt összegű bevétellel, 67.300 eFt kiadással kalkulált, azonban a koronavírus járvány miatt mind bevételi (15.000 eFt), mind kiadási (42.200 eFt) oldalon jelentős csökkenés keletkezett.

A 2020. évi üzleti tervében a társaság összességében 238.040 eFt bevétellel számol, amelyből 176.585 eFt önkormányzati támogatás, 30.455 eFt az értékesítés árbevétele, 31.000 eFt pályázati bevétel.

Az önkormányzati támogatás a költségvetésben elfogadott 115.000 eFt-nál 61.585 eFt-tal magasabb, ekkora összegű többlet támogatást igényel a társaság.

Az anyagköltségek tervezett összege 2020. évre 4.580 eFt, az igénybevett szolgáltatások 75.512.100 eFt, egyéb költségek (bankköltség, biztosítás, tagsági, hatósági és jogdíjak) 2.000 eFt.

Személyi jellegű ráfordításokra 147.048 eFt-ot, értékcsökkenésre 8.000 eFt-ot, egyéb ráfordításokra 900 eFt-ot tervez a társaság.

A 2020. évi üzleti tervében a társaság tehát 238.040 eFt bevétellel, ugyanekkora összegű kiadással, tehát 0 Ft összegű adózott eredménnyel számol, azonban ez az eredmény csak a 61.585 eFt összegű önkormányzati többlet támogatás biztosítása esettén tartható.

A Közgyűlés a 158/2018.(VI.25.) Kgy. sz. határozatában úgy döntött, hogy a Szombathelyi Médiaközpont Nonprofit Kft. 2017. évi Állami Számvevőszéki ellenőrzése során feltárt számviteli kérdést akként kezeli, hogy a korábbi évek vesztesége miatti pótbefizetés címén az adott évek támogatás jogcíméből átminősített összegből 66.031.827 Ft összeget - amely a társaság mérlegében kötelezettség címen van nyilvántartva - alapítói támogatássá minősít vissza azzal, hogy a társaság az így visszaminősített összeget kizárólag műszaki fejlesztésre használhatja fel. A Közgyűlés felkérte a társaság ügyvezetőjét, hogy a műszaki fejlesztésre vonatkozó részletes javaslatát terjessze a Gazdasági és Városstratégiai Bizottság elé jóváhagyásra. Halmágyi Miklós ügyvezető 2020. januárjában terjesztett elő elfogadásra műszaki fejlesztési javaslatot, amelyet a Gazdasági és Jogi Bizottság a 37/2020.(I.27.) GJB számú határozatával jóváhagyott. A Kft. jelenlegi ügyvezetője az üzleti tervben jelezte, hogy tavaly 11.717.000 forintot sikerült fejlesztésre fordítani, így további 54.132.251 forint értékben kellene beruházást, fejlesztést idén végrehajtani, hogy a közgyűlési határozatban foglaltaknak eleget tudjon tenni a Kft. Tekintettel azonban arra, hogy a társaságnak nem áll rendelkezésre akkora pénzösszeg, amelyből ezt a fejlesztést meg tudná valósítani, így azt csak további, 54 millió Ft összegű többlettámogatással tudná megvalósítani. A fejlesztésekre vonatkozóan részletesen alátámasztott költségterv birtokában lehet döntést hozni.

A társaság üzleti terve az előterjesztés 3. sz. melléklete.

A társaság felügyelőbizottsága a 2020. évi üzleti tervet elfogadta. (4. sz. melléklet)

IV. Javaslat a Szombathelyi Sportközpont és Sportiskola Nonprofit Kft. 2019./2020. évi üzleti tervének elfogadására

A Szombathelyi Sportközpont és Sportiskola Nonprofit Kft. – a Közgyűlés 157/2018.(VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1.-től június 30-ig terjedő időszak. Ez alapján jelen előterjesztés a 2019. július 1.- 2020. június 30. napja közötti üzleti év üzleti tervének elfogadására vonatkozik. A társaság üzleti terve az előterjesztés 5. sz. melléklete.

A kialakult járványügyi helyzet miatt a sportlétesítmények lezárása, valamint a rendezvények elmaradása jelentős bevételkiesést okozott a társaságnak, amelyet csak részben javít az üzemeltetési költségek csökkenése. Emellett a TAO támogatások lehívására a mérlegbeszámolók, adóbevallások 2020. szeptember 30. napjáig történő halasztása miatt késve kerül majd sor. Végül a Sportiskola működtetése, szervezeti felépítése is átfogó stratégiai döntéseket igényel, amelyek jelentős hatással lesznek a társaság pénzügyi helyzetére, a társaság ügyvezetőjének tájékoztatása szerint erre vonatkozóan a közeljövőben megkezdődnek az egyeztetések.

A Kft. által az üzleti évre készített kimutatás alapján a társaság részére a költségvetésben biztosított önkormányzati támogatás a következőképpen alakul:

* 2019. 07.01.-2019. 12.31. – **116.696 eFt**
* 2020. 01.01.- 2020. 12.31. – **290.912 eFt**.

2019. december 1-jétől új ügyvezető került a céghez, az ő munkáját segíti a Sportiskola vezetője, az üzemeltetési vezető, valamint a gazdasági vezető.

A Kft. végrehajtotta a kötelező minimálbér, és - garantált bérminimum emelést, amely 14 fő munkavállalót érint (10 fő minimálbér,- illetve 4 fő garantált bérminimum), ami jelentős többletköltséggel jár.

A folyamatban lévő ügyek átadás-átvétele során derült ki, hogy jelentős összegű, lejárt határidejű fizetetlen számla halmozódott fel a társaságnál. A gondokat csak tetézte, hogy a novemberi bér kifizetése után a cég bankszámlájának egyenlege 2.556 eFt volt.

2019.11.30-án lejárt nyitott számlák összege: **101.854 eFt**

ebből SZOVA felé tartozás: 46.696 eFt

SZOVA Zrt-n kívüli számlák: 55.158 eFt

Szombathely Megyei Jogú Város Közgyűlése a 78/2018. (IV.26.) Kgy. sz. határozatával megemelte az Aréna Savaria Sportcsarnok bérleti díját, ami éves szinten 36 mFt többletköltséget okoz a Kft-nek. A Szombathelyi Sportközpont és Sportiskola Nonprofit Kft. ezt a megemelt bérleti díjat saját erőből nem tudja finanszírozni, így a SZOVA Zrt. számláinak kifizetéséhez külön támogatás szükséges önkormányzati forrásból, ezért a társaság a fentieken túl további **71 millió Ft** többlettámogatást igényel 2020. évben. A SZOVA Nonprofit Zrt. felé a Kft. tájékoztatása szerint 2020. év végéig 104.600 eFt lesz a lejárt bérleti díj tartozás. A **71 millió Ft** többlet támogatás (2x35.500 eFt ), a Sportliget karbantartására már beállított 41.100 eFt 15.000 eFt-ra történő csökkentésével, és a megmaradó 26.100 eFt átcsoportosításával, valamint az óvodai és iskolai úszásoktatásra elkülönített 13.500 eFt 6.000 eFt-ra csökkentésével és a megmaradó 7.500 eFt felhasználásával lehetőséget ad a Kft-nek, hogy 2020. évben rendezze a SZOVA Zrt felé fennálló nyitott számláit. A jelenlegi járványügyi helyzetre való tekintettel 2020. március közepétől rendezvényeket nem lehet tartani az intézményben, így a SZOVA Nonprofit Zrt. irányába kérelmet nyújtott be a Kft., amelyben a járványügyi helyzet rendeződéséig kérte a bérleti díjfizetés alóli mentesülést.

A SZOVA Nonprofit Zrt.-től 2020. április 22-én kapott válaszlevél alapján a társaságnak bérleti díj elengedésére nincs lehetősége, azonban felhívták a figyelmet az esedékes bérleti díjak határidőre történő átutalására.

2019. december 1. - 2020. február 29-i teljesítési dátummal további **66.931eFt** összegű olyan számla érkezett be a társasághoz, amelyek tényleges teljesítése, megrendelése vagy kötelezettség vállalása 2019. november 30. előtti volt.

A társaság működését is negatívan befolyásolta a kialakult pandémiás helyzet, a járvány elleni védekezés tovább növelte a Kft. kiadásait. A 2020. 04. 24-én készített összesítő alapján a járvánnyal kapcsolatos kiadás eddig **1.406.423 Ft** volt.

A TAO támogatásra épülő röplabda és kosárlabda szakosztály **2019/2020. üzleti évére a működéshez szükséges** **TAO forrás begyűjtése teljes mértékben megtörtént**, sőt mindkét szakosztály TAO pályázatával kapcsolatban hosszabbítás szükséges.

A Szombathelyi Sportközpont és Sportiskola Nonprofit Kft 2018. évi vesztesége 94 mFt volt. A likviditásból hiányzó közel 100 mFt összeg pótlására Szombathely Megyei Jogú Város Önkormányzata 2019. december 20-án 20.000 eFt, míg 2020. február 06-án 25.700 eFt folyósított a Kft részére. 2019/2020.üzleti év I. félévében a társaság vesztesége 52 mFt, amely tovább növeli a Kft. likviditási gondjait, ezért is szükséges a 71 mFt plusz támogatás folyósítása. Ennek biztosításával a SZOVA Zrt. felé fennálló jelentős összegű tartozást a Kft. meg tudja fizetni, ezzel a 2019/2020. évi üzleti év várható eredménye 25.175 eFt veszteség lesz. Továbbá amennyiben az üzleti tervben bemutatott egyéb bevételek is a terv szerint realizálódnak, 2021-re a társaság pénzügyi működése helyreáll, a korábbi veszteséges gazdálkodás helyébe kismértékű (3.631eFt), de pozitív eredményesség léphet.

A társaság felügyelőbizottsága az üzleti tervet elfogadta. (6. sz. melléklet)

Tekintettel arra, hogy a társaság eltérő üzleti évet alkalmaz, így a 2019/2020. üzleti év 2020. június 30. napjáig tart, szükséges és indokolt, hogy a Kft. a 2020/2021. évi üzleti tervét mielőbb a Közgyűlés elé terjessze jóváhagyásra.

V. Javaslat Szombathely Megyei Jogú Város Önkormányzata tulajdonában lévő gazdasági társaságok 2019. évi beszámolóinak elfogadására

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadásáról a Közgyűlés dönt.

*a./ SZOVA Szombathelyi Vagyonhasznosító és Városgazdálkodási Nonprofit Zrt. (7. sz. melléklet)*

A SZOVA Nonprofit Zrt. 2019. évi üzemi eredménye 279.021 eFt nyereség, adózott eredménye pedig 91.023 eFt veszteség. A veszteséget az okozza, hogy a devizakötvény törlesztése és év végi átértékelése kapcsán összesen 340.286 eFt árfolyamveszteséget kellett elszámolni.

A társaság üzemi nyeresége az előző évhez viszonyítva kb. 50 millió forinttal növekedett, a tervezettnél pedig több mint 100 millió forinttal magasabb volt. Az előző évhez viszonyított növekedésben szerepet játszott, hogy két Körmendi úti telek értékesítéséből 40 millió forint nyereség keletkezett. A rövid távú likviditási helyzetet kedvezően befolyásolta, hogy a SZOMHULL Nonprofit Kft. – a Szombathely Megyei Jogú Város Önkormányzata által nyújtott tagi kölcsönből – folyamatosan rendezni tudta a hulladékgazdálkodási közszolgáltatás ellátásával kapcsolatos alvállalkozói számlákat.

Az árbevétel elsősorban áremeléseknek köszönhetően nőtt: a hulladékgazdálkodási alvállalkozói díjat, az önkormányzati ingatlankezelési és a parkolás-üzemeltetési díjat is emelte a társaság. Emellett a hulladékgazdálkodás és az útépítési tevékenység bevétele a kereslet-növekedés hatására is emelkedett. Az éves árbevétel meghaladta a 3,7 milliárd forintot, ez 240 millió forintos növekedés 2018-hoz képest.

A tervezett 8 %-os béremelést végrehajtották, ami 90 millió forintot meghaladó költségnövekedést okozott. Így öt év alatt összesen 45 %-kal emelkedtek a bérek, ennek ellenére 2019-ben is egész évben akut problémát jelentett a munkaerőhiány.

A beruházások megvalósítása jelentős részben áthúzódik 2020-ra, emiatt az amortizáció összege alacsonyabb volt a tervezettnél. A Sárdi-ér utcai ipari parki telkek közművesítése viszont befejeződött – a jövőre nézve egyik fő feladat ezeknek a telkeknek az értékesítése.

A devizakötvény 2019. évi adósságszolgálata – törlesztések és kamatok összesen – 450 millió forint volt, ez határidőben átutalásra került az OTP-nek. Ugyanakkor látható, hogy az üzemi nyereség a törlesztési kötelezettségnek csak kb. 60 %-ára nyújt fedezetet. Ez a jövőre nézve súlyos kockázatot jelent, hiszen a likviditás megőrzéséhez a nyereséget közel duplájára kellene emelni. A forint árfolyamának a mérleg fordulónapját követően bekövetkezett jelentős gyengülése, valamint a 2020. tavaszán a koronavírus-járvány hatására bekövetkezett gazdasági válság viszont a nyereség csökkenése és az adósságszolgálat növekedése irányába hatnak – vagyis tovább növelik a likviditási kockázatot, és akár egy éven belül is fizetőképességi problémákat okozhatnak.

Összességében a társaság 2019. évi beszámolója 15.947.453 eFt mérlegfőösszeget és -91.023 eFt adózott eredményt, veszteséget mutat (2018. évi eredmény -166.094 eFt volt). A veszteség rendezése tulajdonosi beavatkozást nem igényel, az az eredménytartalék terhére elszámolható.

A társaság a beszámoló részeként elkészítette a 2019. évben a létesítmények üzemeltetéséhez kapott 60 millió Ft összegű, valamint az Önkormányzat által kijelölt bérlők lakbértámogatásából eredő bérleti díjbevétel kiesés kompenzálására nyújtott 10.295.090 forint összegű önkormányzati támogatás felhasználásáról készült beszámolóját.

A SZOVA Nonprofit Zrt. az előző évek gyakorlatának megfelelően az általa kezelt és bérbe adott ingatlanok vonatkozásában keletkezett behajthatatlan követelések számviteli nyilvántartásokból való törléséhez kéri a Közgyűlés hozzájárulását. Javaslom, hogy a Közgyűlés járuljon hozzá ahhoz, hogy a SZOVA Nonprofit Zrt. számviteli nyilvántartásából behajthatatlanság címén 839.446 Ft tőke követelést leírjon a 2019. december 31-i állapot szerint. Ez az összeg összesen 9 követelés leírását jelenti, amelyek bíróság előtt nem érvényesíthetőek, ezek összege 839.446 Ft.

A felügyelőbizottság a társaság 2019. évi beszámolóját elfogadta.

*b./ Weöres Sándor Színház Nonprofit Kft. (8. sz. melléklet)*

A Színház 2019. évben is megfelelt a legmagasabb szintű szakmai elvárásoknak, kiemelt minősítését megőrizte. Az üzleti tervben év elején megfogalmazott művészeti célokat, a fenntartói elvárásokat teljesítette. 2019. évben 12 saját bemutatót állított színpadra a színház, emellett számos korábbi darabot is repertoáron tartott. Az összesen 61.956 fizető néző 349 előadást/eseményt tekinthetett meg, a színház látogatottsága magas szinten 81 % maradt.

A 2019. évben ténylegesen realizált összes bevétel 640.009 eFt volt, amelyből:

* az önkormányzat 185.000 eFt összegű fenntartói támogatást folyósított, ebből 37.404 eFt-ot a színházépülethez kapcsolódó bérleti díjhoz;
* a központi költségvetésből a fenntartó önkormányzaton keresztül 208.400 eFt támogatást folyósítottak a színháznak, mint nyilvántartásba vett előadó-művészeti szervezetnek,
* a színház saját jegy- és bérletértékesítéséből és az előadásai eladásából származó bevétele 128.363 eFt;
* a színház jegybevételéhez kapcsolódóan 93.675 eFt – adókedvezményt biztosító – támogatás került összegyűjtésre a vállalkozóktól.

Összességében a színház bevételei összhangban voltak az üzleti tervben foglaltakkal.

A 2019. évi ráfordítások összesen 638.793 eFt, amely:

* 283.864 eFt összegű anyagjellegű ráfordításból,
* 296.326 eFt személyi jellegű ráfordításból,
* 49.581 eFt értékcsökkenési leírásból és
* 9.022 eFt egyéb ráfordításból áll össze.

Összességében a társaság mérlegfőösszege 2019. évre vonatkozóan 181.118 eFt, adózott eredménye 932 eFt nyereség (2018. évi eredmény 5.370 eFt nyereség volt.)

A felügyelőbizottság a társaság 2019. évi beszámolóját elfogadta.

*c./ Szombathelyi Médiaközpont Nonprofit Kft. (9. sz. melléklet)*

A társaság filmforgatásból származó bevételei között már az előző évben is csökkentett központi támogatással számolt, ennek ellenére sikerült a tervezett bevételt növelni. A reklámból származó bevételek a tervezetthez képest nőttek, ami a marketing munkának, új műsortípusoknak és új piaci szereplők bevonásának köszönhető. Az alapítótól kapott támogatás mértéke szintén növekedett, a pályázatokból származó bevételek a tervezetthez képest viszont csökkentek. Az értékesítés nettó árbevétele az előző évhez képest 7,5 millió Ft-tal csökkent egy nagyobb megrendelő kivonulásának eredményeként.

A személyi jellegű ráfordítások összege az előző évhez képest 28 654 ezer forinttal emelkedett. A társaságnak az üzleti év végén köztartozása, határidőn túli közüzemi tartozása nincs.

A Kft. nettó árbevétele 63.581 eFt volt. Az egyéb bevételek 212.691 eFt-ot tettek ki, amiből a 2019. évi működéshez az Önkormányzattól 105.899 eFt támogatást kapott a társaság.

Kiadási oldalon 150.188 eFt anyagi jellegű ráfordítás, 128.114 eFt személyi jellegű ráfordítás, 9.724 eFt értékcsökkenési leírás, 2.562 eFt egyéb kiadás, valamint a pénzügyi műveletek ráfordítása (565 eFt) jelentkezett.

Összességében a társaság 2019. évi beszámolója 95.161 eFt mérlegfőösszeget és -14.266 eFt adózott eredményt mutat (2018. évi eredményük 7.689 eFt volt).

Tekintettel arra, hogy a társaság saját tőkéje veszteség folytán a törzstőke törvényben meghatározott minimális összege alá csökkent (-1.877 eFt), a közgyűlésnek, mint a Kft. legfőbb szervének határoznia kell pótbefizetés előírásáról, a törzstőke mértékét elérő saját tőke más módon való biztosításáról vagy a törzstőke leszállításáról; mindezek hiányában a társaság átalakulását, egyesülését, szétválását vagy jogutód nélküli megszüntetését kell elhatározni. A Közgyűlés ezzel kapcsolatos határozatait három hónapon belül végre kell hajtani.

Javaslom a Tisztelt Közgyűlésnek, hogy Szombathely Megyei Jogú Város Önkormányzata 2020. évi költségvetési rendeletében, a társaság részére támogatás címén biztosított 115.000.000,- Ft-ból 6.577.000,- Ft pótbefizetés jogcímén kerüljön elszámolásra. A pótbefizetés teljes összege szükséges a keletkezett veszteség pótlásához, hogy a társaság saját tőkéje a jegyzett tőkével megegyezzen. Tekintettel arra, hogy a veszteségpótlás összege a költségvetési rendeletben biztosított támogatásból kerülne fedezésre, így szükséges a 115.000.000,- Ft összegű támogatási szerződést módosítani.

A felügyelőbizottság a társaság 2019. évi beszámolóját elfogadta.

*d./ Szombathelyi Képző Központ Közhasznú Nonprofit Kft. (10. sz. melléklet)*

A társaság konzorciumi partner a TOP-6.8.2-15-SH1 – Helyi foglalkoztatási együttműködések a megyei jogú város területén és várostérségében „Gazdaság- és foglalkoztatás-fejlesztés partnerség a Szombathelyi Járás területén” című projektben, amelynek keretében komplex munkaerő-piaci szolgáltatásokat nyújt, valamint munkaszervezeti feladatokat lát el, és Paktum Irodát működtet a Kft., emellett képzési tanácsadást is végez. A Társaság szakmai megvalósítóként vesz részt többek között a GINOP-6.2.3-17-2017-00039 programban, melyben a szakképző intézmények pályaorientációs folyamatát segíti.

A Kft. nettó árbevétele 17.549 eFt, mely a nem közhasznú oktatási díjból származó vállalkozási jellegű bevételből (654 eFt) és a közhasznú tevékenység bevételéből (16.895 eFt) származott. A Szombathely Képző Központ Kft. a 2019. évi működéséhez Szombathely Megyei Jogú Város Önkormányzatától (100 %-os tulajdonos) 21 millió Ft támogatást kapott. Egyéb bevételekből 78.477 eFt-ot, pénzügyi műveletekből 12 eFt-ot számolt el a társaság.

Kiadási oldalon 31.144 eFt anyagi jellegű ráfordítás, 53.873 eFt személyi jellegű ráfordítás, 4.530 eFt értékcsökkenési leírás, 6.480 eFt egyéb kiadás, valamint a pénzügyi műveletek ráfordítása (11 eFt) jelentkezett.

Összességében a társaság mérlegfőösszege a 2019. évre vonatkozóan 79.311 eFt, adózott eredménye 0 Ft. (2018. évi eredményük 0 eFt volt).

A felügyelőbizottság a társaság 2019. évi beszámolóját elfogadta.

*e./ Fogyatékkal Élőket és Hajléktalanokat Ellátó Közhasznú Nonprofit Kft. (11. sz. melléklet)*

A társaság a 2019. év tervei alapján összesen 579.063 eFt bevétellel számolt, amelynek 104 %-a, azaz 603.943 eFt teljesült 2019. évben. Az állami normatív hozzájárulás a személyes gondoskodást nyújtó ellátásokban 9 %-kal haladta meg a tervezettet, amelynek oka, hogy a hajléktalanok nappali melegedőjében 2019. évben a tervezett 40 fő helyet átlagosan 69 fő ellátása történt meg, amelyre pótlólagos támogatást tudott igénybe venni a társaság.

Az ellátási szerződés szerinti önkormányzati támogatás 100%-ban teljesült.

A társaság adózott eredménye 2019. évben 5.231 eFt lett, amely a vállalkozási tevékenységből fakad és kedvezőbb a tervezetthez képest. A társaság kötelező feladatainak zavartalan működését 2019. évben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeztek kihasználni.

Összességében a társaság 2019. évi beszámolója 472.665 eFt mérlegfőösszeget és 5.231 eFt adózott eredményt mutat (2018. évi eredményük 3.579 eFt volt).

A felügyelőbizottság a társaság 2019. évi beszámolóját elfogadta.

*f./ Szombathelyi Sportközpont és Sportiskola Nonprofit Kft. (12. sz. melléklet)*

A társaság – a Közgyűlés 157/2018.(VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1.-től június 30-ig terjedő időszak. Emiatt a Kft. jelen előterjesztésben a társaság a 2019/2020-as üzleti év I. félévi gazdálkodásáról szóló, féléves beszámolót terjesztette a Tisztelt Közgyűlés elé.

A Kft. az alapító okirat szerint közhasznú és vállalkozási tevékenységet folytat, ennek alapján került megbontásra tevékenységi körönként a Kft. 2019/2020. I. félévi gazdálkodásának beszámolója. A Kft. 74.831 e Ft árbevételt ért el, ebből a közhasznú tevékenység árbevétele (amatőr- és szabadidősport szolgáltatás) 38.634 e Ft, vállalkozási tevékenység árbevétele 36.197 eFt. Az egyéb bevételek összege 138.404 eFt volt, ebből az önkormányzati támogatás összege 116.696 eFt.

A 2019. II. félévi kiadások együttes összege 265.536 eFt volt, amelyből 121.468 eft anyagjellegű ráfordítás, 128.858 eFt személyi jellegű kiadás, 13.730 eFt értékcsökkenési leírás, és 1.480 eFt egyéb ráfordítás.

2019. II. félévben a társaságnak nem keletkezett adófizetési kötelezettsége.

A társaság 2019/2020. I. félévi adózott eredménye – 52.315 eFt veszteség volt.

A Kft 2018. évi vesztesége 94 mFt volt. A likviditásból hiányzó közel 100 mFt összeg pótlására az Önkormányzat 2019. december 20-án 20.000 eFt, míg 2020. február 06-án 25.700 eFt folyósított a Kft részére.

Mivel a társaság 2019/2020. I. félévi vesztesége 52.315 eFt, a saját tőke összege (-23.167 eFt) a jegyzett tőke (3.000 eFt) alá csökkent, így az Önkormányzatnak, mint tulajdonosnak szükséges dönteni a tőkehelyzet rendezéséről. Ennek megoldására kér a Kft. 2019/2020-as üzleti tervében 71 mFt plusz támogatást, amely összeggel, valamint a már megszavazott támogatás egy részének átcsoportosításával a társaság rendezni tudná lejárt kötelezettségeit, a SZOVA Nonprofit Zrt. felé fennálló nyitott számláit.

A felügyelőbizottság a 2019/2020. II. félévi beszámolót elfogadta.

*g./ FALCO KC Szombathely Kft. (13. sz. melléklet)*

A társaság – a Közgyűlés 157/2018.(VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1.-től június 30-ig terjedő időszak. Emiatt a Kft. jelen előterjesztésben a társaság a 2019/2020-as üzleti év I. félévi gazdálkodásáról szóló, féléves beszámolót terjesztette a Tisztelt Közgyűlés elé.

A társaság a 2019/2020. I. félévben 110.323 eFt értékesítésből származó nettó bevételt és 73.925 eFt egyéb bevételt realizált.

A ráfordítások összege 2019/2020. I. félévben összesen 262.795 eFt, amelyből anyagjellegű ráfordítás 154.719 eFt, személyi jellegű ráfordítás 106.137 eFt, értékcsökkenési leírás 312 eFt, egyéb ráfordítás 257 eFt, pénzügyi műveletek ráfordításai 1.370 eFt

Összességében a társaság mérlegfőösszege 2019/2020. I. félévre vonatkozóan 60.600 eFt, adózott eredménye pedig – 78.801 eFt.

A társaságnak 2019/2020. I. félévben -78.801 eFt vesztesége keletkezett, aminek oka a 2018/2019-es üzleti évben realizált 40.041 eFt veszteség miatti tőkehelyzet helyreállítási kötelezettség volt, ami szerint a támogatás jogcímen biztosított összeget pótbefizetésként kellett a Kft.-nek elszámolnia. Az ügyvezető tájékoztatása szerint a 2019/2020. I. félévben keletkezett negatív eredménnyel kapcsolatban nem szükséges a tőke rendezése, mivel azáltal a tárgyévi bevétel tovább csökkenne, és tovább növelné az idei veszteséget.

A felügyelőbizottság a 2019/2020. II. félévi beszámolót elfogadta.

*h./ Haladás Sportkomplexum Fejlesztő Nonprofit Kft. (14. sz. melléklet)*

2019. évben a társaságnak 375.754 eFt árbevétele keletkezett. Ez több tevékenységből adódik, egyrészt a sportkomplexum (stadion, sportcsarnok) bérbeadásából, másrészt a bérleti szerződések kapcsán átszámlázott karbantartások bevételéből, illetve a Sportkomplexum hasznosításában lévő – labdarúgó mérkőzéseken kívüli időszakokban - konferenciaterem, VIP Lounge és skybox bérbeadásából.

A Társaságnak 614.868 eFt egyéb bevétele volt, amely a támogatási összegből 2019. évben bevételként elszámolt összege 611.105 eFt, ebből 253.673 eFt a sportkomplexum értékcsökkenése, míg 357.432 eFt a beruházás megvalósításának érdekében korábbi években beszerzett tárgyi eszközök értékcsökkenése. Egyéb bevételként került kimutatásra az Arany Tőr Hungary Kft. által okozott kár megtérítéseként utalt összeg.

Az anyagjellegű ráfordítások értéke 214.686 eFt. Személyi jellegű ráfordítások összege 64.193 eFt.

Egyéb ráfordítások 93.000 eFt, értékcsökkenési leírás 614.172 eFt.

A Társaság 2019. évben 50.000 eFt céltartalékot képzett a várhatóan felmerülő garancián túli javítások elvégzésére.

Összességében a társaság 2019. évi beszámolója 14.044.571 eFt mérlegfőösszeget és 185 eFt adózott eredményt mutat (2018. évi eredmény 18.487 eFt volt).

A felügyelőbizottság a társaság 2019. évi beszámolóját elfogadta.

*i./ Vas Megyei Temetkezési Kft. (15. sz. melléklet)*

A társaság 2019. évi pénzügyi helyzetét folyamatosan a stabilitás jellemezte, fizetőképességét az év folyamán folyamatosan meg tudta őrizni.

A társaság nettó árbevétele 358.151 eFt volt, amely az előző évhez viszonyítva 12,07 %-kal emelkedett. Egyéb bevételek összege 66.438 eFt, pénzügyi műveletek bevétele 211 eFt.

A társaság 2019. évi összes ráfordítása 407.955 eFt, ebből anyagjellegű ráfordítás 171.452 eFt, személyi jellegű ráfordítás 212.468 eFt, értékcsökkenési leírás 17.403 eFt, egyéb ráfordítás 6.621 eFt., pénzügyi műveletek ráfordítás 11 eFt.

A társaság 100 %-os tulajdonosa a Kemenesaljai Kistelepülésekért Nonprofit Kft-nek.

Összességében a társaság 2019. évi beszámolója 972.887 eFt mérlegfőösszeget és 13.527 eFt adózott eredményt mutat (2018. évi eredményük -6.172 eFt volt).

A felügyelőbizottság a társaság 2019. évi beszámolóját elfogadta.

*j./ Szombathelyi Parkfenntartási Kft. (16. sz. melléklet)*

A társaságnak 2019. évben szolgáltatás nyújtásából 321.581 eFt bevétele keletkezett, valamint 1.385 eFt egyéb bevételt számolt el.

Anyagjellegű ráfordítások összege 117.597 eFt volt, amely anyagköltségből, igénybevett szolgáltatások díjából, közvetített szolgáltatásokból, bankköltségből és biztosítási díjakból tevődik össze. A személyi jellegű ráfordítás összege 197.380 eFt volt. Értékcsökkenési leírás összege 8.586 eFt, egyéb ráfordítások (helyi iparűzési adó, gépjárműadó, illeték, kamarai tagdíjak) összege 8.215 eFt.

A társaság 2019. évi mérlegfőösszege 91.907 eFt, adózott eredménye -8.812 eFt veszteséget mutat (a 2018. évi eredmény 11.688 eFt volt). A veszteség rendezése tulajdonosi beavatkozást nem igényel, az az eredménytartalék terhére elszámolható.

A felügyelőbizottság a társaság 2019. évi beszámolóját elfogadta.

*k./ Savaria Városfejlesztési Kft. (17. sz. melléklet)*

A társaság szolgáltatásainak elsődleges igénybevevője a tulajdonos, Szombathely Megyei Jogú Város Önkormányzata, amely a Kft.-vel kötött megbízási szerződések alapján biztosítja a társaság mindenkori éves árbevételének legalább 80 %-át.

2019. évben 169.578eFt bevétel realizálódott, amelyből az értékesítés nettó árbevétele 74.020 eFt, 85.358 eFt egyéb bevétel és 10.200 eFt az alapítói támogatás.

Az éves gazdálkodás során a ténylegesen felmerült működési kiadások, ráfordítások 165.291 eFt összeget jelentettek. A társaság éves személyi jellegű ráfordítása összesen 83.373 eFt, értékcsökkenési leírás 349 eFt, egyéb ráfordítás 1.218 eFt.

Összességében a társaság 2019. évi beszámolójának mérlegfőösszege 172.073 eFt, az adózott eredmény 4.287 eFt (2018. évi eredmény – 6.829 eFt volt).

A felügyelőbizottság a társaság 2019. évi beszámolóját elfogadta.

*l./ Savaria Turizmus Nonprofit Kft. (18. sz. melléklet)*

A társaság a 2019. üzleti évét – 4.758 eFt adózott eredménnyel zárta. 2015. februárjától új feladatokkal, a Savaria Történelmi Karnevál megszervezésével bővült a Kft. tevékenysége.

A társaság vállalkozói tevékenységéből fakadó nettó árbevétele a 2019. évben 60.667 eFt volt. Egyéb bevétel sorát képezte a Szombathely Megyei Jogú Város Önkormányzatától kapott működési támogatás, amely 32.331 eFt volt. A Szent Márton programok támogatás elhatárolásból 6.346 eFt bevételt mutatott ki a társaság, a Savaria Karnevál támogatás 57.500 eFt, egyéb projektek támogatása, valamint kártérítésből származó bevétel pedig 36.728 eFt volt. Pénzügyi műveletekből 716 eFt bevétel származott.

Az anyagjellegű ráfordítások összege 149.902 eFt, a személyi jellegű ráfordítások összege pedig 38.671 eFt volt. Értékcsökkentési leírásként a beszámolóban 9.468 eFt, egyéb ráfordítások összegeként 999 eFt szerepel. A pénzügyi műveletek ráfordítás 6 eFt-ot tett ki.

Összességében a társaság 2019. évi beszámolója 103.428 eFt mérlegfőösszeget és – 4.758 eFt adózott eredményt (veszteséget) mutat (2018. évi eredmény -3.067 eFt volt).

Amennyiben a rendkívüli helyzet június végéig rendeződik, és a Savaria Karnevál megtartása lehetségessé válik, abban az esetben a veszteség rendezése tulajdonosi beavatkozást nem igényel, az az eredménytartalék terhére elszámolható.

A felügyelőbizottság a társaság 2019. évi beszámolóját elfogadta.

*m./ Szombathelyi Távhőszolgáltató Kft. (19. sz. melléklet)*

A társaság gazdasági tevékenységéből származó értékesítési árbevétele 2.649.358 eFt, az adózott eredménye 41 649 eFt.

2019. évben a Szombathelyi Távhőszolgáltató Kft.-nek távhőtermelés és távhőszolgáltatás eredménye -9.242 e Ft volt, jelentősen elmaradva a 2 %-os megengedett nyereségkorláttól, ami 93.510 e Ft.

Az anyagjellegű ráfordítások értéke 2 843 575 eFt-ot tett ki, a személyi jellegű ráfordítások értéke 532 448 eFt volt. 2019. évben az értékcsökkenés 166 111 eFt-ot tett ki.

A mérleg főösszege 5 057 264 eFt, az adózott eredmény 41.649 eFt (2018. évi eredmény 72.127 eFt volt).

A társaság folyamatosan nagy hangsúlyt fektet ügyfeleik lejárt tartozásának kezelésére, célja a hátralékok csökkentése, visszaszorítása. A nehéz gazdasági helyzet miatt kintlévőségek megakadályozásáért folyamatosan alkalmazzák a hátralékkezelés számos komplex módszerét (díjfizetők, tulajdonosok fizetési felszólása, fizetési meghagyás, végrehajtás, személyes felkeresés, szolgáltatás függesztése). Ezek hatására a lakossági fogyasztói felé fennálló követelésállományban folyamatos csökkenés figyelhető meg, 2019. december 31-i érték 172.413 e Ft. (2018. év 185.167 e Ft volt). Az önkormányzati ingatlanban lakó lakossági fogyasztók tartozása, 2019. december 31-én 70.431 e Ft (2018. év 68.947 e Ft volt) Az önkormányzati ingatlanban lakó ügyfelek tartozása a teljes lakossági hátralékállomány 38,78 %-át teszi ki.

A felügyelőbizottság a társaság 2019. évi beszámolóját elfogadta.

*n./ a SZOVA Szállodaüzemeltető Kft. (20. sz. melléklet)*

2019-ben elkészültek a Tófürdőre tervezett négycsillagos szálloda kiviteli tervei. A tervezésre és az építési engedély megszerzésére összesen 110 millió Ft-ot használt fel a társaság. A 2019. májusában készült tervezői költségbecslés szerint a hotel kivitelezési költsége közel 3 milliárd forint lett volna, azonban az azóta eltelt egy évben bekövetkezett áremelkedések miatt ez a költség tovább emelkedhet. 2019-ben a Kft.-nek árbevétele nem keletkezett, a működési költségek 657 eFt-ot tettek ki, ami megegyezik az üzemi tevékenység veszteségével. A SZOVA Nonprofit Zrt. által folyósított 75 millió Ft-os tagi kölcsön kamata 165 eFt volt, így az adózás előtti eredmény 822 eFt.

Összességében a társaság 2019. évi beszámolója 123.396 eFt mérlegfőösszeget és - 822 eFt adózott eredményt (veszteséget) mutat (2018. évi eredmény - 639 eFt veszteség volt). A veszteség rendezése tulajdonosi beavatkozást nem igényel, az az eredménytartalék terhére elszámolható.

A társaság felügyelőbizottsága a 2019. évi beszámolót elfogadta.

*o./ SZOMHULL Szombathelyi Hulladékgazdálkodási Közszolgáltató Nonprofit Kft. (21. sz. melléklet)*

A társaság 2019-ben 1.012.524 eFt árbevételt, 32 eFt egyéb bevételt realizált. Az anyagjellegű ráfordítások összege 1.003.738 eFt, személyi jellegű kiadások 23.226 eFt, értékcsökkenési leírás 594 eFt, egyéb ráfordítás 3.736 eFt.

A mérlegfőösszeg 958.381 eFt. A Kft. 2019. évi üzemi eredménye az előző évi 471.837 eFt-os veszteséghez képest idén mindössze 18.738 eFt veszteség, adózott eredménye 18.719 eFt veszteség. Ennek oka, hogy a 2019. évi jogszabály módosítás következtében lehetőség nyílt év közbeni díjkompenzációs eljárás lefolytatására, a beszámoló elkészítéséig mindkét félévre megkapta a társaság a kiközlést a költségalapú felülvizsgálat során módosított szolgáltatási díj összegéről. A likviditási problémák kezelésére a Kft. 2019. januárjában 500 millió Ft összegű tagi kölcsönt kapott az Önkormányzattól, aminek visszafizetési határideje 2020. januárban újabb egy évvel meghosszabbításra került. A Kft. tájékoztatása szerint a veszteség rendezése tulajdonosi beavatkozást nem igényel.

A társaság felügyelőbizottságának határozata az ülésen kerül ismertetésre.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2020. június 16.**

 **/: Dr. Nemény András :/**

**I.**

**Határozati javaslat**

**……/2020. (VI.25.) Kgy. sz. határozat**

1. A Közgyűlés úgy dönt, hogy a Szombathelyi Médiaközpont Nonprofit Kft. ügyvezetői feladatainak ellátására pályázatot ír ki, egyúttal a pályázati felhívást az előterjesztés 1. sz. melléklete szerinti tartalommal elfogadja és felkéri a polgármestert, hogy intézkedjen annak közzétételéről.

2. A Közgyűlés a pályázók személyes meghallgatására és szakmai vélemény kialakítására a Gazdasági és Jogi Bizottságot kéri fel.

**Felelősök:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő**: 1. pont: azonnal

 2. pont:a Gazdasági és Jogi Bizottság szeptemberi ülése

**II.**

**Határozati javaslat**

**……/2020. (VI.25.) Kgy. sz. határozat**

1. Szombathely Megyei Jogú Város Közgyűlése a Weöres Sándor Színház Nonprofit Kft. ügyvezetői munkakör betöltésére irányuló, a 2. sz. melléklet szerinti pályázati felhívás szövegét jóváhagyja, és felkéri a polgármestert, hogy intézkedjen annak közzétételéről.

2. A Közgyűlés a pályázatok véleményezését ellátó szakmai bizottságba az alábbi két személyt jelöli:

3. A Közgyűlés felkéri a polgármestert, hogy a pályázatok véleményezését ellátó szakmai bizottság véleményének beszerzése, a pályázatoknak és a fenti véleménynek az önkormányzat bizottságai és a Közgyűlés elé történő terjesztése, a pályázók személyes meghallgatásának az előkészítése érdekében tegye meg a szükséges intézkedéseket.

**Felelősök:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

(A végrehajtásért:

 Nagyné dr. Gats Andrea, a Jogi és Képviselői Osztály vezetője)

 Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő**: 1. pont: 2020. július 31.

 2. pont: azonnal

 3. pont a Közgyűlés 2020. októberi ülése

**III.**

**Határozati javaslat**

**……/2020. (VI.25.) Kgy. sz. határozat**

1. Szombathely Megyei Jogú Város Közgyűlése a **Szombathelyi Médiaközpont Nonprofit Kft.** 2020. évi üzleti tervét 176.585 eFt önkormányzati működési támogatással, 0 Ft tervezett adózott eredménnyel jóváhagyja.
2. A Közgyűlés elhatározza, hogy az önkormányzat 2020. évi költségvetési rendeletének soron következő módosítása során a Szombathelyi Médiaközpont Nonprofit Kft. likviditásának fenntartása érdekében a társaság részére a 2020. évi költségvetési rendeletben meghatározott összegen felül 61.585.000 Ft többlettámogatást biztosít.

**Felelősök:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

(A végrehajtásért:

 Török Tibor, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő**: 1. pont: azonnal

 2. pont: a költségvetési rendelet soron következő módosítása

**IV.**

**Határozati javaslat**

**……/2020. (VI.25.) Kgy. sz. határozat**

1. Szombathely Megyei Jogú Város Közgyűlése a **Szombathelyi Sportközpont és Sportiskola Nonprofit Kft.** 2019/2020. évi üzleti tervét 297.112 eFt önkormányzati működési támogatással, -25.175 eFt tervezett adózott eredménnyel, veszteséggel jóváhagyja.
2. A Közgyűlés elhatározza, hogy az önkormányzat 2020. évi költségvetési rendeletének soron következő módosítása során a Szombathelyi Sportközpont és SportiskolaNonprofit Kft. likviditásának fenntartása érdekében a társaság részére a 2020. évi költségvetési rendeletben meghatározott összegen felül 71.000.000 Ft többlettámogatást biztosít.
3. A Közgyűlés felkéri a társaság ügyvezetőjét, hogy a 2020/2021. évi üzleti tervet terjessze a szeptemberi ülés elé jóváhagyásra.

**Felelősök:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

(A végrehajtásért:

 Leidli Géza, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő**: 1. pont: azonnal

 2. pont: a költségvetési rendelet soron következő módosítása

 3. pont: a Közgyűlés szeptemberi ülése

**V.**

**Határozati javaslat**

**……/2020. (VI.25.) Kgy. sz. határozat**

* + - 1. Szombathely Megyei Jogú Város Közgyűlése a SZOVA **Szombathelyi Vagyonhasznosító és Városgazdálkodási Nonprofit** Zrt.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta és azt

**15.947.453 ezer forint mérleg-főösszeggel,**

**-91.023 ezer forint adózott eredménnyel, veszteséggel elfogadja.**

1. A Közgyűlés úgy határoz, hogy a 2019. évi veszteség a társaság eredmény-tartalékának terhére kerüljön elszámolásra.
2. A Közgyűlés a társaság vezető tisztségviselőinek az Alapszabály X. fejezetében rögzítettek szerint a 2019. évi ügyvezetés megfelelőségét igazoló felmentvényt megadja.
3. A Közgyűlés elfogadja a SZOVA Nonprofit Zrt. beszámolóját a létesítmények üzemeltetéséhez 2019. évben nyújtott 60 millió forintos önkormányzati támogatás felhasználásáról.
4. A Közgyűlés elfogadja a SZOVA Nonprofit Zrt. beszámolóját az Önkormányzat által kijelölt bérlők lakbértámogatásából eredő bérleti díjbevétel kiesés kompenzálására 2019. évben nyújtott 10.295.090 forint összegű önkormányzati támogatás felhasználásáról.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Dr. Németh Gábor, a társaság vezérigazgatója

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VI.**

**Határozati javaslat**

**…../2020. (VI.25.) Kgy. sz. határozat**

A Közgyűlés hozzájárul ahhoz, hogy a SZOVA Nonprofit Zrt. számviteli nyilvántartásából behajthatatlanság címén 839.446 Ft tőke követelést leírjon a 2019. december 31-i állapot szerint.

**Felelős:**         Dr. Nemény András polgármester

            Horváth Soma alpolgármester

            Dr. Károlyi Ákos jegyző

            (A végrehajtásért felelős:

                        Dr. Németh Gábor, a társaság vezérigazgatója

                        Nagyné dr. Gats Andrea, a Jogi és Képviselői Osztály vezetője)

**Határidő:**      azonnal

**VII.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Weöres Sándor Színház Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**181.118 eFt mérlegfőösszeggel**

**932 eFt adózott eredménnyel elfogadja.**

2./ A Közgyűlés az adózott eredményt, 932 eFt-ot az eredménytartalékba helyezi.

3./ A Közgyűlés a Weöres Sándor Színház Nonprofit Kft. által elkészített 2019. évi közhasznúsági mellékletet jóváhagyja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Jordán Tamás, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**VIII.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Szombathelyi Médiaközpont Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**95.161 eFt mérlegfőösszeggel**

**-14.266 eFt adózott eredménnyel, veszteséggel elfogadja.**

2./ A Közgyűlés úgy határoz, hogy a 2019. évi veszteség a társaság eredmény-tartalékának terhére kerüljön elszámolásra.

3./ A Közgyűlés a Szombathelyi Médiaközpont Nonprofit Kft. által elkészített 2019. évi közhasznúsági mellékletet jóváhagyja.

4./ A Közgyűlés a Polgári Törvénykönyvről szóló 2013. évi V. törvény 3:133. § (2) bekezdésében foglalt kötelezettségének eleget téve a társaság tőkehelyzetének helyreállítása érdekében az önkormányzat 2020. évi költségvetési rendeletében, a Szombathelyi Médiaközpont Nonprofit Kft. részére, támogatás jogcímén biztosított 115.000.000,- Ft-ból 6.577.000,- Ft-ot pótbefizetés jogcímen számol el. A Közgyűlés felhatalmazza a polgármestert a támogatási szerződés módosításának aláírására.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Török Tibor, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** 1.-3. pont: azonnal

 4. pont: 2020. szeptember 25.

**IX.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Szombathelyi Képző Központ Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**79.311** **eFt mérlegfőösszeggel**

**0 Ft adózott eredménnyel elfogadja.**

2./ A Közgyűlés a Szombathelyi Képző Központ Nonprofit Kft. által elkészített 2019. évi közhasznúsági mellékletet jóváhagyja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

Bálint András, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**X.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Fogyatékkal Élőket és Hajléktalanokat Ellátó Közhasznú Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**472.665 eFt mérlegfőösszeggel**

**5.231eFt adózott eredménnyel elfogadja.**

2./ A Közgyűlés az adózott eredményt, 5.231 eFt-ot az eredménytartalékba helyezi.

3./ A Közgyűlés a Fogyatékkal Élőket és Hajléktalanokat Ellátó Közhasznú Nonprofit Kft. által elkészített 2019. évi közhasznúsági mellékletet jóváhagyja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

Németh Klára, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XI.**

**Határozati javaslat**

**........../2020. (VI.25.) Kgy. sz. határozat**

Szombathely Megyei Jogú Város Közgyűlése a **Szombathelyi Sportközpont és Sportiskola Nonprofit Kft**. 2019/2020. üzleti év I. félévi beszámolóját megtárgyalta, és azt

**239.442 eFt mérlegfőösszeggel**

**- 52.315 eFt adózott eredménnyel, veszteséggel elfogadja.**

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Leidli Géza, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**XII.**

**Határozati javaslat**

**........../2020. (VI.25.) Kgy. sz. határozat**

Szombathely Megyei Jogú Város Közgyűlése a **FALCO KC** **Szombathely Kft**. 2019/2020. üzleti év I. félévi beszámolóját megtárgyalta, és azt

**60.600 eFt mérlegfőösszeggel**

**– 78.801** **eFt adózott eredménnyel, veszteséggel elfogadja.**

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Gráczer György, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**XIII.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Haladás Sportkomplexum Fejlesztő Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**14.044.571** **eFt mérlegfőösszeggel**

**185 eFt adózott eredménnyel elfogadja.**

2./ A Közgyűlés az adózott eredményt, 185 eFt-ot az eredménytartalékba helyezi.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Jagodits Rómeó, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**XIV.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Vas Megyei Temetkezési Kft**.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**972.887 eFt mérlegfőösszeggel**

**13.527** **eFt adózott eredménnyel elfogadja.**

2./ A Közgyűlés az adózott eredményt, **13.527** eFt-ot az eredménytartalékba helyezi.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Kiskós Ferenc, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**XV.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Szombathelyi Parkfenntartási Kft**.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**91.907 eFt mérlegfőösszeggel**

**-8.812 eFt adózott eredménnyel, veszteséggel elfogadja.**

2./ A Közgyűlés úgy határoz, hogy a 2019. évi veszteség a társaság eredmény-tartalékának terhére kerüljön elszámolásra.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Kiss Dávid, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XVI.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Savaria Városfejlesztési Kft**.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**172.073 eFt mérlegfőösszeggel**

**4.287** **adózott eredménnyel elfogadja.**

2./ A Közgyűlés az adózott eredményt, 4.287 eFt-ot az eredménytartalékba helyezi.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Kovácsné Takács Klaudia, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**XVII.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Savaria Turizmus Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**103.428 eFt mérlegfőösszeggel
 – 4.758** **eFt adózott eredménnyel (veszteséggel)**

elfogadásra javasolja a társaság taggyűlésének.

2./ A Bizottság az adózott eredmény, – 4.758 eFt veszteség eredménytartalék terhére történő elszámolását javasolja a társaság taggyűlésének.

3./ A Bizottság felhatalmazza Szombathely Megyei Jogú Város Polgármesterét, hogy a Savaria Turizmus Nonprofit Kft. taggyűlésén a fenti döntésnek megfelelően szavazzon.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

Grünwald Stefánia, a társaság ügyvezetője

Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XVIII.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a **Szombathelyi Távhőszolgáltató Kft.**-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**5.057.264 eFt mérlegfőösszeggel**

**41.649** **eFt adózott eredménnyel**

elfogadásra javasolja a társaság taggyűlésének.

2./ A Közgyűlés javasolja a társaság taggyűlésének a 41.649 eFt eredmény eredménytartalékba helyezését.

3./ A Közgyűlés 2019. évre vonatkozóan az ügyvezető igazgató részére az ügyvezetési tevékenység megfelelőségét megállapító felmentvényt megadását javasolja a társaság taggyűlésének.

4./ A Közgyűlés felhatalmazza a SZOVA Nonprofit Zrt. vezérigazgatóját, hogy a Szombathelyi Távhőszolgáltató Kft. taggyűlésén a fenti döntésnek megfelelően szavazzon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Dr. Németh Gábor, a SZOVA Nonprofit Zrt. vezérigazgatója

 Kovács Márta, a Távhőszolgáltató Kft. ügyvezetője

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XIX.**

**Határozati javaslat**

**........../2020. (VI.25.) Kgy. sz. határozat**

1./ Szombathely Megyei Jogú Város Közgyűlése a SZOVA Szállodaüzemeltető Kft.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**123.396 eFt mérlegfőösszeggel**

**- 822 eFt adózott eredménnyel (veszteséggel)**

elfogadásra javasolja a társaság taggyűlésének.

2./ A Közgyűlés az adózott eredmény, - 822 eFt veszteség eredménytartalék terhére történő elszámolását javasolja a társaság taggyűlésének.

3./ A Közgyűlés felhatalmazza a SZOVA Nonprofit Zrt. Igazgatósági Elnökét, hogy a társaság taggyűlésén a fenti döntésnek megfelelően szavazzon.

4./ A Közgyűlés felhatalmazza a SZOVA Nonprofit Zrt. Igazgatósági Elnökét, hogy a társaság taggyűlésén a SZOVA Szállodaüzemeltető Kft. ügyvezetőjének az ügyvezetés megfelelőségét igazoló felmentvény megadását megszavazza.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Dr. Németh Gábor, a társaság ügyvezetője

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XX.**

**Határozati javaslat**

........../2020. (VI.25.) Kgy. sz. határozat

1./ Szombathely Megyei Jogú Város Közgyűlése a SZOMHULL Szombathelyi Hulladékgazdálkodás Közszolgáltató Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2019. évi beszámolóját megtárgyalta, és azt

**958.381 eFt mérlegfőösszeggel**

**- 18.719 eFt adózott eredménnyel (veszteséggel)**

elfogadásra javasolja a társaság taggyűlésének.

2./ A Közgyűlés az adózott eredmény, - 18.719 eFt veszteség eredménytartalék terhére történő elszámolását javasolja a társaság taggyűlésének.

3./ A Közgyűlés felhatalmazza a Szombathely Megyei Jogú Város Polgármesterét, valamint a SZOVA Nonprofit Zrt. vezérigazgatóját, hogy a társaság taggyűlésén a SZOMHULL Szombathelyi Hulladékgazdálkodás Közszolgáltató Nonprofit Kft ügyvezetőjének az ügyvezetés megfelelőségét igazoló felmentvény megadását megszavazza.

4./ A Közgyűlés felhatalmazza Szombathely Megyei Jogú Város Polgármesterét, valamint a SZOVA Nonprofit Zrt. vezérigazgatóját, hogy a SZOMHULL Nonprofit Kft. taggyűlésén a fenti döntéseket képviselje.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

 Taoufik Roland, a társaság ügyvezetője

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** a társaság taggyűlése